google/wiki40b huggingface dataset:
Klaipėdos sritis (Memelgebiet)

Klaipėdos sritis (vok. Memelgebiet) – XIII a. vidurio – XVI a. pradžios baltų teritorija Nemuno žemupio dešiniajame krante.

Geografija

Klaipėdos sritis apėmė Pilsotą, kuriame gyveno kuršiai, dalį pietinio Kuršo ir Skalvos šiaurę. Nuo XII a. skalvių ir kuršių žemėse kūrėsi žemaičiai.

Istorija

Klaipėdos sritis susidarė, kai 1252 m. Livonijos ordino ir Kuršo vyskupo kariuomenės užkariavo Klaipėdos apylinkes ir strateginėje vietoje prie Kuršių marių ir Baltijos jūros, Dangės žiočių kairiajame krante, pastatydino Memelburgo pilį. Aplink pilį kūrėsi vokiečių Klaipėdos (Mėmel) miestas. Livonijos ordinui užkariavus daugiau kuršių ir skalvių žemių susidarė Klaipėdos sritis, Klaipėda tapo čia įsteigtos komtūrijos centru.
Dėl dažnų žemaičių puldinėjimų Livonijos ordinas 1328 m. du trečdalius savo Klaipėdos miesto ir srities valdų, o Kuršo vyskupas 1392 m. – likusią Klaipėdos srities dalį perleido stipresnei Vokiečių ordino Prūsijos šakai. Žemaičiams pavyko užvaldyti tik šiaurės vakarinę Klaipėdos srities dalį.
Nors 1410 m. Žalgirio mūšyje Vokiečių ordinas buvo sumuštas, pagal 1411 m. Torūnės ir 1422 m. Melno taikos sutartis Klaipėdos sritis liko Vokiečių ordino valda. Melno taika nustatyta Lietuvos Didžiosios Kunigaikštijos ir Vokiečių ordino, nuo 1525 m. – Prūsijos kunigaikštystės, nuo 1701 m. – Prūsijos karalystės valstybinė siena nepasikeitė iki 1919 m. Žlugus Vokiečių ordinui vietoje komtūrijos Klaipėdos srities dalyje 1525 m. sudaryta Klaipėdos apskritis. 1919–1945 m. buvusi Klaipėdos srities teritorija vadinta Klaipėdos kraštu.
Notarų, nukentėjusių nuo nusikaltimų ir neteisėtumo, atminimo diena

Notarų, nukentėjusių nuo nusikaltimų ir neteisėtumo, atminimo diena (rus. День памяти нотариусов, пострадавших от преступлений и беззакония) Rusijoje – neoficali atmintina diena, skirta pagerbti notarų, nukentėjusių nuo nusikaltimų ir neteisėtumo, atminimą. Prisimenami notarai, kurie, gindami įstatymą, prarado gyvybę, sveikatą, neteko profesinės praktikos ir pan. Diena minima rugpjūčio 8.
Bronė Andriškevičiūtė-Kundrotienė

Biografija

Mokėsi Vyžuonų progimnazijoje, 1948 m. kartu su senele ištremta į Irkutsko sritį, iš ten pabėgo į Lietuvą, vėl buvo suimta ir įkalinta lageryje prie Vladivostoko. Į tėvynę grįžo tik 1956 m. Niekur nebuvo neregistruojama, todėl išvyko į Intos anglies kasyklas. Nuo 1960 m. gyvena Anykščiuose.
AZ Alkmaar

Istorija

Klubas įkurtas 1967 m. gegužės 10 d. susijungus dviem komandoms Alkmaar '54 ir FC Zaanstreek ir vadinosi AZ '67. Nyderlanduose klubas vadinamas AZ, bet tarptautinėje arenoje dažnai pridedama Alkmaar.
FC Aşgabat

Istorija

Klubas įkurtas 2006 m. Čempionais tapo 2007 ir 2008 m.
Lvovo universitetas

Istorija

Įkurtas 1661 m. sausio 16 d. Lenkijos karaliui Jonui Kazimierui suteikus Lvovo jėzuitų kolegijai, įkurtai 1608 m., universiteto statusą. Iki 1773 m. universitetą valdė jėzuitai. 1773–1784 m. universitetas buvo uždarytas. 1940–1999 m. Lvovo Ivano Franko valstybinis universitetas.
Kalpainas

Kalpainas - fermentas iš Ca²⁺ aktyvinamų proteazių šeimos.

Aprašymas

Kalpainai yra tiolio proteazių šeima, hidrolizuojanti citoskeleto, membranininius, reguliacinius baltymus. Žinduolių organizmuose nustatyta 15 genų produktų, kurie skirstomi į 9 tipiškus ir 6 netipiškus kalpainus. Tipiškieji kalpainai turi C galo Ca²⁺ jungimo domeną su EF-rankos motyvais. Netipiškieji kalpainai tokio domeno neturi.
Kalpainai veikia ne kaip skaidymo proteazės, bet kaip nuo kalcio priklausomos moduliavimo proteazės, šalinančios tik dalį baltymų substratų. Kalpainų atsakas į Ca²⁺ signalą yra baltymų skaidymas (pvz., signalo kaskadų baltymų), lemiantis negrįžtamą jų funkcijos praradimą.
Trys iš kalpaino izoformų gali skaidyti miofibrilių baltymus. Kai kurios iš jų susijusios su Z disku, kuriame prasideda miofibrilių išsirinkimas. Žinomas savitas kalpainu slopiklis kalpastatinas, naudojamas kalpainų funkcijoms tirti.
26S proteazės ir ubikvitino sistemos aktyvumas gali būti valdomas fosforilinimo būdu, tačiau fosforilinimą katalizuojanti baltymų kinazė CK2 nėra jautri Ca²⁺ jonams. Šios proteolizės sistemos vaidmuo raumenų baltymų apyvartos vyksmuose dar tiriamas.
Kalpainai – Ca²⁺ aktyvuojamos cisteino proteazės. Tai viduląsteliniai baltymai, dalyvaujantys ląstelės judėjime ir adhezijoje. Jie reguliuoja procesus, tokius kaip ląstelių migracija ir žaizdų gijimas.
Sapienca

Sapienca (gr. Σαπιέντζα) – maža Graikijos sala prie pietinio Peloponeso kranto. Priklauso Mesenės nomo Metonės (Μεθώνη) savivaldybei.
Salos ilgis – 6,5 km, plotis – 2,5 km. Plotas – 11,9 km².
1991 m. saloje gyveno 4 žmonės, o 2001 m. – 7.
Chanevalis

Istorija

Chanevalis į svarbų miestą išaugo britų valdymo metais.
Regina Rapkevičienė

Biografija

1996 m. Pumpėnų gyvulių sėklininkystės ūkio grupės vadovė. Nuo 1997 m. Pumpėnų seniūnijos seniūnė. Lietuvos savivaldybių seniūnų asociacijos narė.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Pasvalio rajono skyriaus narė.
1997–2000 m. Pasvalio rajono savivaldybės tarybos narė. (1995–1997 m. LDDP ir Lietuvos Valstiečių Partijos sąraše, vėliau – LDDP sąraše).
Algirdas Bagušinskas

Biografija

1964–1972 m. mokėsi Šakių raj. Barzdų aštuonmetėje, 1975 m. baigė Griškabūdžio vidurinę mokyklą. 1979 m. baigė Vilniaus pedagoginį institutą, fizikos mokytojas, 2003 m. baigė Kauno technologijos universiteto viešojo administravimo magistrantūrą.
1979–1984 m. Vilkaviškio raj. Sūdavos vidurinės mokyklos mokytojas, 1984–1986 m. Vilkaviškio raj. švietimo skyriaus mokyklų inspektorius, 1986–2000 m. Gižų vidurinės mokyklos direktorius, 2000–2003 m., 2003–2007 m. ir 2007–2011 m. Vilkaviškio rajono savivaldybės meras, Lietuvos savivaldybių asociacijos tarybos ir valdybos narys. Pagarsėjo avarija, kurioje žuvo kiti 2 aukšti rajono valdininkai... Nuo 2011 m. Vilkaviškio rajono savivaldybės mero pavaduotojas.
1993–2011 m. Lietuvos socialdemokratų partijos narys, 1998–2011 m. LSDP Vilkaviškio skyriaus pirmininkas, LSDP tarybos narys.
1997–2000 m., 2000–2003 m., 2003–2007 m., 2007–2011 m. ir nuo 2011 m. Vilkaviškio rajono savivaldybės tarybos narys. 
Rotary klubo, medžiotojų klubo „Gižai“ narys. Sutuoktinė Rūta, vaikai Algirdas, Antanas.
Juozapas Mickevičius

Biografija

Vilniaus universitete studijavo filosofiją, matematiką, teologiją. Nuo 1775 m. daugiau kaip 20 m. vadovavo Vilniaus universiteto Fizikos katedrai, Vilniaus universiteto Fizikos ir matematikos festivalo dekanas, 1794 m., 1806 m. ir 1807 m. rektoriaus pavaduotojas, nuo 1781 m. profesorius.
Skaitė eksperimentinės fizikos kursą, dėstė labiau remdamasis eksperimentais, nenagrinėdamas teorinius klausimus, nesinaudodamas matematiniais skaičiavimais. Vilniaus miesto amatininkams laisvalaikiu dėstydavo elementariąją matematiką ir mechaniką, su jais sukonstravo daugelį įrenginių fizikos eksperimentams. Tyrė Stakliškių mineralinius šaltinius (1787 m.), nagrinėjo pramonės technologijos problemas, domėjosi meteorologija, Vilniaus apygardoje įsteigė 60 meteorologijos stočių ir parengė joms stebėjimo programas, oro prognozavimą bandė susieti su Mėnulio judėjimu, ieškodamas oro masių judėjimo atmosferoje ir jūros potvynių bei atoslūgių analogijos. Parašė mokslinių darbų apie pusiau elipsinės formos krosnis, meteorologiją ir meteorologinius stebėjimo būdus.
Ypatingasis Sineidžu administracinis regionas

Ypatingasis Sinŭiju administracinis regionas (korėjietiškai – 신의주 특별 행정구|新義州特別行政區) – vienas Šiaurės Korėjos regionų. Įkurtas 2002 m. rugsėjo mėn. Sinŭiju miesto rajone pasienyje su Kinija. Jame buvo bandoma įvesti rinkos ekonomikos elementus. Juridiškai toks rajonas yra panašus į Kinijos Honkongo ir Makao ekonomines zonas ir, kaip ir jie, turi „Bazinius įstatymus“ (기본법; Kibon bop).
Vokiečių verslininkas, etninis kinas Jan Binas 2002 m. buvo paskirtas pirmu regiono vadovu. Prieš tai jis buvo areštuotas kinų vyriausybės ir nuteistas 18 metų kalėti už mokesčių nemokėjimą ir ekonominius nusikaltimus.
Seniūnaitija

Seniūnaitija – mažiausias administracinis teritorinis vienetas Lietuvoje. Galimybė steigti seniūnaitijas nustatyta Vietos savivaldos įstatymo pakeitimo įstatymo 8 skirsnyje, priimtame 2008 m. rugsėjo 15 d. Pirmieji savivaldybių nutarimai dėl seniūnaitijų steigimo priimti 2008 m. lapkritį ir gruodį (nors įsakymai įsigaliojo nuo 2009 m.), didžioji dalis – per 2009 metus.

Seniūnaitis

Nuo 2014 m. seniūnaičiai renkami 3 metų kadencijai. 2012 m. galiojo 2 m. kadencija. Seniūnaičiai atstovauja gyvenamųjų vietovių bendruomenėms.
JK Vaprus

Istorija

Klubo emblemoje puikuojasi 1922 metų data, kuri laikoma šio klubo įkūrimo metais. "Vaprus" išvertus iš estų kalbos reiškia "drąsa". Klubas veikė prieš Antrąjį pasaulį karą. 
1999 m. buvo atkurtas. 2003 m. prisijungė Levadia Parnu klubą. 
2011 metais trys mažieji futbolo klubai iš Pernu susijungė ir tapo nauju klubu Pärnu Linnameeskond. Vienas iš tų klubų buvo JK Vaprus. 2011 m. nustojo egzistuoti kaip savarankiški klubai. 
2017 metų Meistriliiga pirmenybėse vėl atsirado futbolo klubas "Vaprus" vardu, kai Pärnu Linnameeskond projektas iširo ir atsikūrė JK Pärnu Vaprus. Būtent "Vaprus" išaugojo vietą Meistriliiga pirmenybėse, kai Estijos Futbolo Federacija suteikė licenciją elitinei lygai.

Klubo dubleriai

Vändra JK Vaprus nuo 2017 m. tapo dublerine ekipa.
Eigulio namelis

Eigulio namelis – eiguliui skirtas pastatas, dažniausiai esantis miške ir naudojamas kaip tarnybinis būstas. Kartais toks namelis ir šalia esantys ūkiniai pastatai gali būti įvardijami kaip gyvenvietė.
Ujūnio druskožemis

Ujūnio druskožemis (isp. Salar de Uyuni arba Salar de Tunupa, keč. Uyuni kachi qucha) – didžiausias pasaulyje druskožemis (plotas 10 582 km²). Ji driekiasi 3650 metrų aukštyje, Altiplane ir priklauso Potosi ir Oruro departamentams pietvakarių Bolivijoje. Prieš 40 000 metų ši vietovė buvo dalis didžiulio priešistorinio ežero Minchino. Po Minchino nusausėjimo liko du dabartiniai Poopo ir Uru Uru ežerai bei du pagrindiniai druskožemiai: Koipasa ir Ujūnis. Apskaičiuota, kad Ujūnio druskožemio ištekliai sudaro apie 10 milijardų tonų druskos, iš kurių kasmet iškasama mažiau kaip 25 000 tonų. Ujūnio druskožemis yra viena lankomiausių vietų Bolivijoje. Lygumoje iš druskos pastatytas druskos viešbutis, o lygumos centre yra kaktusais apaugusi Peskado sala.

Naudingosios iškasenos

Be druskos, Ujūnio druskožemyje rasti gausūs ir kitų naudingųjų iškasenų – magnio, kalio, natrio ir borakso – ištekliai. Išankstiniais skaičiavimais, Ujūnio druskožemyje yra apie 5,4 mln. tonų arba maždaug pusė pasaulinių ličio atsargų.
Kukarskės piliakalnis

Piliakalnis

Piliakalnis įrengtas kranto kyšulyje, Nemuno ir Šerentos santakoje. Aikštelė netaisyklingo trikampio formos, pailga rytų – vakarų kryptimi, 50 m ilgio, 30 m pločio rytų pusėje. Joje rasta lipdytos keramikos. Aikštelės rytinėje pusėje supiltas 35 m ilgio, 4 m aukščio, 17 m pločio pylimas, kurio 6 m aukščio išorinis šlaitas leidžiasi į 35 m ilgio, 15 m pločio, 2 m gylio griovį. Šlaitai į upių slėnius statūs, 10-20 m (į Nemuną) aukščio.
Aikštelė dirvonuoja, šlaitai ir pylimas apaugę lapuočiais. Piliakalnis apardytas arimų, pietinio pylimo kraštas apardytas čia ėjusio kelio.

Aplinkiniai piliakalniai

Kalnėnų piliavietė 1 kmJurbarko piliakalnis 2 kmAntkalniškių piliakalnis 7 kmSudargo piliakalniai 6 km
Burgaičių piliakalniai 8 kmMaštaičių piliakalnis 10 km
Stulgių piliakalnis 23 kmUžprūdžių piliakalnis 20 km
Lazdynų piliakalnis 21 km
Arnupėnų piliakalnis 17 kmVisbarėnų piliakalnis 11 km
Kaičių piliakalnis 25 kmKlepų piliakalnis 23 km
Pastaba:Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Purvynė (Šiauliai)

Istorija

1950–1991 m. kaimas priklausė kolūkiui „Tarybų Lietuva“.

Aplinkinės gyvenvietės

KUŽIAI – 1,3 km
Norutaičiai – 3,5 km
Normančiai – 10,5 km
KURŠĖNAI – 15 km
Gražuoliai – 2,3 km
Ilgviečiai – 1,3 km
Švendrė – 1,7 km
ŠIAULIAI – 15,3 km
Grodziskas (Sokulkos apskritis)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1947 m. gruodžio 6 d. įkurta Grodzisko Dievo Motinos tikinčiųjų globėjos parapija. 1975-1998 m. priklausė Balstogės vaivadijai.
Rok Hilis

Istorija

Rok Hilis įkurtas 1852 m.
FC Amber

Istorija

Įkurtas 2016 m. gruodžio 11 d. moterų futbolo klubas „Amber“. Klubas savo struktūroje turi mergaičių futbolo akademiją „Bitės“. 
2017 m. „Amber“ sudarė jungtinę komandą su Vilniaus futbolo mokykla ir rungtyniavo Pirmos lygos pirmenybėse. Jose jungtinė komanda užėmė trečią vietą.
 
Klubo tikslas įgyti patirties ir kitais metais dalyvauti pirmenybėse savarankiškai.

Pasiekimai

Įkurtas vos 2016 m., tad pasiekimais negali pasigirti.
Muoriškių pilkapynas

Pilkapynas

Pilkapynas apnaikintas kapų plėšikų ir laidojant mirusiuosius XVII a. – XIX a. Išliko 5 pilkapiai. Jų sampilai 8 12 m skersmens ir iki 1,5 m aukščio. Sampilus juosė 9–11 m skersmens akmenų vainikai. 1974 m. ir 1975 m. pilkapyną tyrė Biržų krašto muziejus (vadovai Eugenijus Jovaiša ir J. Merkelevičius). Rasti 58 kapai. Mirusieji laidoti nedeginti skobtiniuose karstuose, keliuose kapuose laidoti keli žmonės. Rasti 163 radiniai: papuošalai (smeigtukai, segė, žiedas, apyrankės, antkaklės, įvijos, pakabučiai), darbo įrankiai (peiliai, pjautuvėliai–dalgeliai, ylos), ginklai (siauraašmeniai pentiniai kirviai, rombo formos plunksnos ietigaliai). Datuojamas III a. – V a., priskiriamas sėliams. Radinius saugo Biržų krašto muziejus „Sėla“.
Teismo pirmininkas

Teismo pirmininkas - teisėjas, vadovaujantis teismui, jo darbui. Teismo pirmininkas kaip teismo vadovas turi teisę be atskiro įgaliojimo atstovauti teismui kaip organizacijai. Jis vadovauja klausimų, teikiamų svarstyti teismui, rengimui. Tam priima įvairius sprendimus, leidžia įsakymus ir potvarkius.

Pavadavimas

Teismo pirmininko pavaduotojas Lietuvoje gali būti skiriamas (apylinkės) teisme, kuriame yra ne mažiau kaip 10 teisėjų, o (apylinkės) teisme, kuriame yra daugiau kaip 20 teisėjų, gali būti skiriami du pirmininko pavaduotojai.
Viktoras Valiušis

Biografija

1970 m. baigė Elektrėnų vidurinę mokyklą, 1975 m. baigė taikomąją matematiką Kauno politechnikos institute. AB Lietuvos elektrinė vyriausias ekonomistas.
Tėvynės sąjungos narys, Elektrėnų skyriaus pirmininkas. 1991-1995 Trakų rajono tarybos deputatas, 1995-1997 m. ir 1997–2000 m. Trakų rajono savivaldybės narys, 2000–2003 m. 2003–2007 m., 2007–2011 m. ir nuo 2011 m. Elektrėnų savivaldybės tarybos narys. 
Sutuoktinė Lina, vaikas Ignas.
Antstolio kontora

Antstolio kontora – organizacinis antstolių veiklos vienetas, organizacija, teisinė kontora. Veiklai vykdyti, pvz., Lietuvos antstoliams yra būtina įkurti antstolio kontorą.

Steigimas, veikla

Veiklai vykdyti vienas (ar keli antstoliai) įkuria antstolio (arba atitinkamai antstolių) kontorą. Antstolio (antstolių) kontora yra antstolio (antstolių) darbo vieta. Antstolio kontora įkuriama antstolio veiklos teritorijoje. Jei kontorą kuria keletas antstolių, ji turi būti įkuriama vieno iš antstolių veiklos teritorijoje; kitų antstolių veiklos teritorijos turi būti šalia veiklos teritorijos, kurioje antstolių kontora yra kuriama (LR antstolių įstatymas (LR AĮ), 18 str. 1 d.). LR teisingumo ministro leidimu antstoliui paskirtoje veiklos teritorijoje gali būti įkurtas antstolio (antstolių) kontoros skyrius (LR AĮ 19 str.).
Antstolio (antstolių) kontora nėra civilinių teisinių santykių, įskaitant ūkinę komercinę veiklą, subjektas. Antstolio (antstolių) darbo vietos bei nustatyto darbo laiko reikalavimus tvirtina LR teisingumo ministras. Antstolio (antstolių) kontoroje turi būti sudarytos tinkamos sąlygos priimti asmenis (LR AĮ 18 str. 2-4 d.).

Kontoros adresas ir iškaba

Apie kontoros adreso ar kitų rekvizitų pasikeitimą antstolis privalo pranešti Teisingumo ministerijai ir paskelbti šalies dienraštyje bei vietos laikraštyje, taip pat pranešti apylinkės teismui, kurio veiklos teritorijoje antstolis veikia.
LR teisingumo ministras nustato visoms antstolio (antstolių) kontoroms bendrą iškabų formą (LR AĮ 20 str.).
Antrinis ūkio sektorius

Antrinis ūkio sektorius (trijų ūkio sektorių medelyje) – ūkio sektorius apimantis veiklą, kurios rezultatas yra užbaigtas, naudojimui tinkamas produktas; jam priskiriama apdirbamoji pramonė ir statyba.
Vakarų Europoje antrinis ūkio sektorius vyravo XIX a. pirmoje pusėje. Priežastys sąlygojančios antrinio ūkio sektoriaus atsiradimą buvo žemės ūkyje ir gavybos pramonėje naudojamos technikos tobulėjimas ir gamybos našumo augimas. Paaugus žmonių pragyvenimo lygiui, padidėjo pagamintų prekių rinka, atsilaisvino daug laisvos darbo jėgos. Galima pateikti tokį pavyzdį: jei anksčiau valstietis galėjo pamaitinti save ir dar kelis žmones, tai augant derlingumui ir tobulėjant žemės apdirbimo įrankiams galėjo pamaitinti didesnę žmonių grupę, kuri jau buvo atsilaisvinusi nuo darbo žemės ūkyje ir gamino gatavą produkciją pardavimui, tarp jų ir žemės ūkio įrankius.
Augant antriniam gamybos sektoriui kartais visai prapuola pirminis gamybos sektorius, bet dabartiniais laikais jį palaiko valstybės ir siekia, kad bent dalį, jei galima žaliavų ir žemės ūkio produkciją valstybė aprūpintų pati save.
Valstybės, kuriose dominuoja antrinis gamybos sektorius vadinamos industrinėmis valstybėmis.
Ladlou

Istorija

Ladlou minimas nuo XI amžiaus.
Debrah Scarlett

Biografija

Atlikėja gimė Bazelyje, Šveicarijoje. Kai jai buvo šešeri, persikėlė į Hakadal miestelį pietų Norvegijoje, o būdama dešimties grįžo į Šveicariją. 2013 metais mergina dalyvavo Norvegijos „The Voice“ projekte ir užėmė antrąją vietą.
2015 metais su Kjetil Mørland atstovavo Norvegijai 2015 m. „Eurovizijos“ dainų konkurse. Ten jie atliko dainą „A Monster Like Me“.
Dauliūnų piliakalnis

Piliakalnis

Piliakalnis įrengtas ilgos siauros kalvos rytinėje dalyje. Aikštelė keturkampė, pailga rytų – vakarų kryptimi, 19x17 m dydžio. Jos vakariniame krašte supiltas 0,6 m aukščio, 14 m pločio pylimas, kurio išorinis 2,2 m aukščio šlaitas leidžiasi į 11 m pločio, 1,5 m gylio griovį. Rytiniame aikštelės krašte yra 0,2 m aukščio, 6 m pločio pylimas. 0,8 m žemiau jo yra 35 m ilgio terasa. Šlaitai statūs, 7-12 m aukščio.
Piliakalnis apardytas arimų, apaugęs medžiais.
Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 11000 m².

Aplinkiniai piliakalniai

Radžionių piliakalnis 3 kmBaušiškių piliakalnis 11 kmPetrešiūnų piliakalnis 11 km
Mielėnų piliakalnis 20 kmJuodonių piliakalnis 10 km
Bugailiškių piliakalnis 22 kmAntažiegės piliakalnis 11 km
Morkūnų piliakalnis 18 kmAluotų piliakalnis 20 kmDegėsių piliakalnis 10 km
Šeimyniškių piliakalnis 11 kmAvižių piliakalnis 10 km
Vosgėlių piliakalnis 9 km
Arūnas Krotkus

Arūnas Krotkus (g. 1948 m. balandžio 4 d. Ąžuolytėje, Krekenavos valsčius) – Lietuvos fizikas, habilituotas fizinių mokslų daktaras.

Biografija

1965 m. aukso medaliu baigė Panevėžio 1-ąją vidurinę mokyklą. 1970 m. baigė Vilniaus Vasltybinį universitetą. Čia 1974 m. apgyne fizikos ir matematikos mokslų kandidato (dabar – daktaro) disertaciją tema „Karštujų elektronų magnetovarža germanyje“ (vadovas Konstantinas Repšas, o 1987 m. – fizikos ir matematikos mokslų daktaro (dabar – habilituoto fizinių mokslų daktaro) disertaciją tema „Srovės nestabilumai siauratarpiuose puslaidininkiuose“.
Nuo 1970 m. dirba Puslaidininkių fizikos institute, 1988–1992 m. – direktoriaus pavaduotojas, 1992–1994 m. – senato pirmininkas, nuo 1992 m. – Optoelektronikos laboratorijos vedėjas. 1992–2006 m. Vilniaus universiteto, 1992–1994 m. ir Vilniaus Gedimino technikos universiteto dėstytojas, nuo 1992 m. – profesorius.
Dirbo mokslinį darbą Stokholmo Karališkajame technologijos institute (Švedija), Australijos valstybiniame universitete (Australija), Berlyno Pauliaus Drudės bei Henricho Herco institutuose (Vokietija), Savojos universitete (Prancūzija).
1994–2004 m. buvo Lietuvos mokslų akademijos narys ekspertas, 1995–1999 m. – Lietuvos fizikų draugijos tarybos narys.
Nuo 1991 m. buvo mokslinio žurnalo „Lithuanian Journal of Physics“, nuo 1994 m. – žurnalo „Ryšių technikos naujienos“ (ėjo iki 2004 m.), nuo 2016 m. - "Journal of Physics D: Applied Physics" redaktorių kolegijų narys.

Mokslinė veikla

Mokslinių tyrimų sritys: itin spartūs procesai puslaidininkiuose ir sparčiųjų puslaidininkinių prietaisų fizika, optoelektronika ir puslaidininkinių terahercų dažnių ruožo prietaisų, saulės elementų kūrimas, lazerinių diodų fizika, trumpų šviesos impulsų generacija, netiesiniai optiniai reiškiniai puslaidininkiuose. Daugiau kaip 200 mokslinių straipsnių, daugiau kaip 25 išradimų autorius.
Robert Harris

Robert Denis Harris (g. 1957 m. kovo 7 d.) – anglų romanistas. Baigė Kembridžo universitetą. Dirbo BBC laidų „Newsnight“ ir „Panorama“ reporteriu, taip pat buvo „Observer“ politikos apžvalgininkas, „Sunday Times“ ir „Daily Telegraph“ žurnalistas.
Kazlų Rūdos savivaldybė

Administracija

Savivaldybės atstovaujamoji valdžia – Kazlų Rūdos savivaldybės taryba, vykdomoji valdžia – Kazlų Rūdos savivaldybės administracija.

Kultūra, švietimas

2005 m. buvo gimnazija, vidurinė, 6 pagrindinės, pradinė, muzikos mokyklos, lopšelis-darželis, spec. internatinė mokykla, ligoninė, dvi ambulatorinės gydymo įstaigos, 6 medicinos punktai, globos įstaiga pagyvenusiems žmonėms, 7 bažnyčios, 7 kultūros centrai, 11 bibliotekų, sporto centras, Miškų muziejus (Kazlų Rūdos mokomosios miškų urėdijos informacinis centras), Sinderiškių vėjo malūnas.

Ekonomika

Visoje savivaldybėje pagaminama 0,5% Lietuvos pramonės produkcijos (2003 m.). Išplėtotas pirminis medienos apdorojimas (bendrovė „Kazlų medis“), medienos gaminių („Girių bizonas“, „Jūrės medis“, „Kronolitas“), šiluminės energetikos įrenginių („Kazlų Rūdos metalas“), mėsos produktų („Čečeta“), tekstilės gaminių („Vip“), biologinio kuro („Skiedryne“) gamyba.
Žemės ūkio naudmenos užima 31,5% teritorijos, iš jų 72,7% – ariamoji žemė, 26,3% – pievos ir natūralios ganyklos, 1,0% – sodai ir uogynai (2005 m.). Ūkio vidutinis dydis 9,46 ha. 64,6% pasėlių užima javai (išauginama 0,4% Lietuvos javų), 7,7% – bulvės (0,9%), 4,8% – daržovės (1,3%), 5,7% – daugiametės žolės. 2004 m. pagaminta 0,5% Lietuvos gyvulininkystės produkcijos (0,5% pieno), užauginama 1,0% Lietuvoje užauginamų galvijų (0,6% karvių), 0,8% arklių, 0,5% avių ir ožkų, 0,4% kiaulių.
Bebruliškėje yra žuvivaisos tvenkiniai (bendrovė „Karpis“). Žilvičių auginimas ir pynimas, sraigių, sliekų veisimas, vaistažolių auginimas. Prie Jūrės tvenkinio yra poilsiavietė.
Bubeliai

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Bubeliai minimi nuo 1684 m. 1906 m. kaime slaptą mokyklą įkūrė mokytojas Antanas Krutulys, o nuo 1916 m. joje mokytojavo Stasys Tijūnaitis. Mokykla veikė iki 1920 m. 1915–1920 m. veikė lietuviškų organizacijų skyriai (atsikūrė 1958–1990 m.). Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 277 gyventojai, iš kurių 50 lenkų ir 227 lietuviai. Antrojo pasaulinio karo pradžioje vokiečių okupantai apie 80% Bubelių gyventojų išvarė į Lietuvą. 
Vykdant administracinę reformą į Bubelių sudėtį įjungti Janiškių, Bubelių kolonijos ir Vainorų kaimeliai. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.
Valstybės saugoma 20,0 m aukščio paprastoji pušis, kurios kamieno apimtis 5,1 m.